NÁRODNÁ RADA SLOVENSKEJ REPUBLIKY

**IV. volebné obdobie**

Číslo: 125/2009

**895a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 188/2003 Z. z. o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov v znení zákona č. 364/2004 Z. z. a o zmene a doplnení zákona č. 136/2000 Z. z. o hnojivách v znení neskorších predpisov (tlač 895) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1239 zo 4. februára  2009 pridelila vládny návrh zákona, ktorým sa mení a dopĺňa zákon č. 188/2003 Z. z. o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov v znení zákona č. 364/2004 Z. z. a o zmene a doplnení zákona č. 136/2000 Z. z. o hnojivách v znení neskorších predpisov (tlač 895) na prerokovanie týmto výborom:

**Ústavnoprávnemu výboru Národnej rady Slovenskej republiky a**

**Výboru Národnej rady Slovenskej republiky pre pôdohospodárstvo, životné prostredie a ochranu prírody**

Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody.

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky uznesením č. 602 z 1. apríla 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť** **s pripomienkami.**

Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 377 z 30. marca 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

**K čl. I**

1. K 3. bodu

V § 6 ods. 3 pripojená veta znie:

„Výkonom tejto činnosti a činností uvedených v § 11 ods. 1 a § 14a môže ministerstvo životného prostredia poveriť organizáciu, ktorá je na výkon spôsobilá (ďalej len „poverená organizácia“).“.

Presnejšie vymedzenie okruhu poverených organizácií

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

2. K 4. bodu

V § 7 ods. 4 sa slová „užívateľ pôdy, ktorý preukáže“ nahrádzajú slovami „užívateľ pôdy alebo každý, kto preukáže“.

Navrhovaným doplnením sa umožní, aby aplikáciu čistiarenského kalu a dnových sedimentov do poľnohospodárskej pôdy alebo lesnej pôdy mohol okrem užívateľa pôdy vykonať každý, kto preukáže, že má na túto činnosť zodpovedajúcu aplikačnú techniku a zabezpečí pre jej výkon fyzickú osobu, ktorá má skončené stredné odborné vzdelanie a má prax najmenej tri roky poľnohospodárskeho, lesníckeho alebo prírodovedeckého smeru.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

3. K 4.  bodu

V článku I bode 4. § 8 odsek 1 písmene a) sa slová „o množstve a zložení“ nahrádzajú slovami „o množstve, zložení a vlastnostiach“.

Ide o pripomienku, ktorou sa sleduje zosúladenie s článkom 10 odsek 1 písmeno b) smernice Rady č. 86/278/EHS.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

4. K 4. bodu

V článku I bode 4. § 8 odsek 2 písmene a) sa za slovo „množstvo“ vkladá slovo „vyprodukovaného“.

Ide o pripomienku, ktorou sa sleduje zosúladenie s článkom 10 odsek 1 písmeno a) smernice Rady č. 86/278/EHS.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

5. K 4. bodu

V § 9 bode d) slová „do troch pracovných dní“ nahradiť slovami „do pätnástich dní“

Predĺženie lehoty na písomný oznam.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

6. K 4. bodu

V § 9 písm. d) sa na konci pripájajú tieto slová „a zaslať Výskumnému ústavu pôdoznalectva a ochrany pôdy kópiu zmluvy.“.

Pre zabezpečenie úplnej evidencie o každej aplikácii čistiarenského kalu a dnových sedimentov do poľnohospodárskej pôdy v registri pôd je potrebné, aby užívateľ pôdy zasielal Výskumnému ústavu pôdoznalectva a ochrany pôd aj kópiu zmluvy, na základe ktorej boli čistiarenský kal alebo dnové sedimenty aplikované.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

7. K 5. bodu

V článku I bode 5. § 10 v písmene b) sa slová „po ukončení“ nahrádzajú slovami „po uplynutí“ a na konci vety sa pripájajú slová „za ktoré je správa vypracovaná,“

Ide o pripomienku, ktorou sa spresňuje lehota predloženia správy Európskej komisii, aby nevznikali pochybnosti o začiatku plynutia tejto lehoty; pripomienkou sa sleduje tiež zosúladenie s článkom 17 smernice Rady č. 86/278/EHS.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

8. K 5. bodu

V § 11 ods. 2 písm. a) sa za slová „na podklade oznámenia“ vkladajú slová „a kópie zmluvy“.

Doplnenie textu v nadväznosti na povinnosť uloženú v § 9 písm. d) užívateľovi pôdy zasielať Výskumnému ústavu pôdoznalectva a ochrany pôdy aj kópiu zmluvy, na základe ktorej boli čistiarenský kal alebo dnové sedimenty aplikované.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

9. K 5. bodu

V § 11 ods. 3 písm. a) sa za slovom „pôdy“ vkladajú slová „na podklade oznámenia podľa § 9 písm. d)“.

Precizuje sa predmetné ustanovenie v nadväznosti na ustanovenie § 9 písm. d) analogicky s ustanovením § 11 ods. 2 písm. a).

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

10. K 5. bodu

V § 12 ods. 4 písm. d) sa na konci pripájajú tieto slová „a poverenej organizácii, ak uložil pokutu producentovi čistiarenského kalu alebo producentovi dnových sedimentov“.

Producenti čistiarenského kalu a dnových sedimentov nahlasujú množstvo vyprodukovaného kalu poverenej organizácii, ktorou je Výskumný ústav vodného hospodárstva. Je potrebné, aby rozhodnutie o uložení pokuty producentom čistiarenského kalu a dnových sedimentov oznámil kontrolný ústav aj Výskumnému ústavu vodného hospodárstva.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

11. K  6. bodu

6. bod sa dopĺňa touto vetou: „Zároveň sa vypúšťa poznámka pod čiarou k odkazu 7.

Vypustením § 13 sa vypúšťa aj odkaz 7, ktorý sa už v ďalšom texte nenachádza.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

12. K 7. bodu

V článku I bode 7. § 14 odsek 1 písm. b) bode 1. sa slová „o množstve a zložení“ nahrádzajú slovami „o množstve, zložení a vlastnostiach“.

Ide o legislatívno-technickú pripomienku, ktorou sa sleduje zosúladenie s článkom 10 odsek 1 písmeno b) smernice Rady č. 86/278/EHS.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

13. K 7. bodu

V § 14 ods. 1 písm. b) štvrtom bode sa za slovom orgánu vkladajú slová „podľa § 8 ods. 1 písm. d)“.

Legislatívna pripomienka, ktorou sa upravuje ustanovenie štvrtého bodu analogicky s prvým až tretím bodom písmena b).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

14. K 7. bodu

V § 14 ods. 1 písm. c) sa na konci pripájajú tieto slová „alebo ak neumožní kontrolnému ústavu nahliadnuť do registra odberateľov“.

Doplnenie sankcie za povinnosť ustanovenú navrhovaným zákonom v § 8 ods. 4.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

15. K 7. bodu

V § 14 ods. 2 písm. a) sa na konci pripájajú tieto slová „alebo ak nezabezpečí, aby sa aplikácia čistiarenského kalu a dnových sedimentov vykonala iba v rozsahu zmluvy na vybranom pozemku,“.

Doplnenie sankcie za povinnosť ustanovenú navrhovaným zákonom v § 9 písm. a).

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

16. K  7. bodu

V § 14 ods. 2 písm. b) treťom bode sa na konci pripájajú slová „podľa § 9 písm. c)“.

Pripomienka, ktorou sa precizuje predmetné ustanovenie.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

17. K 7. bodu

V § 14 ods. 2 písm. b) v štvrtom bode sa na konci pripájajú tieto slová „a nezašle Výskumnému ústavu pôdoznalectva a ochrany pôdy kópiu zmluvy podľa § 9 písm. d)“.

Doplnenie sankcie za povinnosť ustanovenú navrhovaným zákonom v § 9 písm. d)

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

18.K  9. bodu

9. bod sa dopĺňa touto vetou: „Zároveň sa vypúšťa poznámka pod čiarou k odkazu 8.

Vypustením § 16 sa vypúšťa odkaz 8, ktorý sa už v ďalšom texte nenachádza.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

19. K  12. bodu

Úvodná veta 12. bodu znie:

„12. Zákon sa dopĺňa prílohou č. 9, ktorá znie:“.

Legislatívna pripomienka.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**Čl. II**

20. K 3. bodu

V § 10a úvodnej vete odseku 1 sa číselný znak odkazu 7ba nahrádza číselným znakom 7c.

Legislatívna pripomienka v záujme zachovania numerickej postupnosti odkazov.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

21.K 3. bodu

V článku II bode 3. § 10a v odseku 1 v písmene a) sa slová „o množstve a kvalite“ nahrádzajú slovami „o množstve, kvalite, zložení a vlastnostiach vyprodukovaného“.

Ide o legislatívno-technickú pripomienku, ktorou sa sleduje zosúladenie s článkom 10 odsek 1 písmeno a) smernice Rady č. 86/278/EHS a súčasne s článkom I bodom 4 novely zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

22. K 3. bodu

V článku II bode 3. § 10a v odseku 2 sa za slová „o množstve“ vkladá slovo „vyprodukovaného“.

Ide o legislatívno-technickú pripomienku, ktorou sa sleduje zosúladenie s článkom 10 odsek 1 písmeno a) smernice Rady č. 86/278/EHS.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

23. K 3. bodu

V § 10a ods. 2 sa za slová „mene a“ vkladajú slová „priezvisku a “.

Pripomienka, ktorou sa precizujú osobné údaje.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

24. K 3. bodu ods. 3

V § 10a ods. 3 vypustiť text za bodkočiarkou.

Upresnenie povinností producenta

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

25. K 3. bodu

V § 10a ods. 5 sa slová „podľa odseku 3“ nahrádzajú slovami „podľa odseku 2“.

Technická oprava označenia odseku.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

O bodoch spoločnej správy č. 1 až 25 spoločne s návrhom gestorského výboru uvedené body **schváliť.**

**VI.**

Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 188/2003 Z. z. o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov v znení zákona č. 364/2004 Z. z. a o zmene a doplnení zákona č. 136/2000 Z. z. o hnojivách v znení neskorších predpisov (tlač 895) **schváliť** v znení schválených pozmeňujúcich a doplňujúcich návrhov uvedených v tejto správe a prednesených v rozprave.

Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 188/2003 Z. z. o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov v znení zákona č. 364/2004 Z. z. a o zmene a doplnení zákona č. 136/2000 Z. z. o hnojivách v znení neskorších predpisov (tlač 895) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 395 z 14. apríla 2009.

V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ju podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Ján **S l a b ý** v. r.

predseda výboru